CELEX: C2005/006/87
Language: et
Date: 2005-01-08 00:00:00
Title: Kohtuasi T-438/04: Elke Huober'i 29. oktoobri 2004. aasta hagi Euroopa Liidu Nõukogu vastu

8.1.2005   
            
            
               ET
            
            
               Euroopa Liidu Teataja
            
            
               C 6/44
            
         Elke Huober'i 29. oktoobri 2004. aasta hagi Euroopa Liidu Nõukogu vastu
   (Kohtuasi T-438/04)
   (2005/C 6/87)
   Kohtumenetluse keel: prantsuse
   Elke Huober, elukoht Brüssel, esitas 29. oktoobril 2004 Euroopa Ühenduste Esimese Astme Kohtule hagi Euroopa Liidu Nõukogu vastu. Hageja esindajad on advokaadid Sébastien Orlandi, Albert Coolen, Jean-Noël Louis ja Etienne Marchal.
   Hageja palub esimese astme kohtul:
   
               —
            
            
               tühistada nõukogu otsus, millegi keelduti hagejale maksmast kodumaalt lahkumise toetust ja andmast talle sellest tulenevaid õigusi alates tema teenistusse asumisest 1. septembril 2003;
            
         
               —
            
            
               jätta kohtukulud nõukogu kanda.
            
         Õiguslikud alused ja peamised argumendid
   Enne nõukogu teenistusse asumist töötas hageja Brüsselis Land Baden-Württemberg'i infobüroos. Antud hagiavalduses vaidlustab ta otsuse, millega keelduti talle kodumaalt lahkumise toetust maksmast.
   Oma hagi toetuseks viitab hageja personalieeskirjade VII lisa artikli 4 lõike 1 punkti a rikkumisele, mis seisneb selles, et nõukogu ei arvestanud tema olukorda, mis tulenes tema teenistusest teise riigi heaks. Lisaks väidab hageja, et rikuti võrdse kohtlemise ja mittediskrimineerimise põhimõtet.